Συζήτηση Βικιπαίδεια:Διαγωνισμός εμπλουτισμού για το 1821

message: Η μετακίνηση της σελίδας από τον τίτλο "Βικιπαίδεια:Διαγωνισμός εμπλουτισμού για το 1821" στο τωρινό "Βικιπαίδεια:Διαγωνισμός εμπλουτισμού για την Ε.Ε. του 1821" ήταν άστοχη. Με τα αρχικά "Ε.Ε." είναι γνωστή η "Ευρωπαϊκή Ένωση" ή η "Ετερόρρυθμη Εταιρεία", σε καμιά περίπτωση η Ελληνική Επανάσταση. Έτσι κι αλλιώς το "για το 1821" είναι πλήρως κατανοητό, ότι αναφέρεται στην Επανάσταση, που είναι γνωστή ισοδύναμα και εξίσου κατανοητά ως: 1821, Εικοσιένα, Ελληνική Επανάσταση, Ελληνική Επανάσταση του 1821. Επιπλέον, η πλήρως αναπτυγμένη ονομασία "Ελληνική Επανάσταση του 1821" τις πιο πολλές φορές δεν χρειάζεται αφού είναι μάλλον πλεονασμός: δεν υπάρχει άλλη "Ελληνική Επανάσταση", παρά μόνο του 1821. Σε κάθε περίπτωση, η μετάβαση από το κατανοητό απ' όλους "για το 1821", στο σχετικά ακατανόητο για όλους "Ε.Ε. του 1821", με την παράδοξη χρήση του αρκτικόλεξου "Ε.Ε." σε συνδυασμό με το "1821", σαφώς δεν ήταν βελτίωση του προγενέστερου τίτλου, που ίσως να μη χρειαζόταν και βελτίωση. ǁǁ ǁ Chalk19 (συζήτηση) 10:46, 28 Οκτωβρίου 2021 (UTC)
Πράγματι δεν φαίνεται καλό έτσι και το έχω ήδη επισημάνει σε συζήτηση αλλού. Το ζητούμενο από τον διοργανωτή είναι να λεχθεί ολόκληρο το «Ελληνική Επανάσταση». Βικιπαιδικά είχαμε καταλήξει στον προηγούμενο τίτλο για σύντμηση καθώς στις πρόσφατες αλλαγές θα ήταν ίσως ενοχλητικό να εμφανίζονται τίτλοι όπως «Βικιπαίδεια:Διαγωνισμός εμπλουτισμού για την Ελληνική Επανάσταση του 1821/Ναυμαχία του Ναυαρίνου». Τι προτείνετε;   ManosHacker 11:00, 28 Οκτωβρίου 2021 (UTC)
replies: text: Έδωσα πιο πάνω μια σειρά από "συνώνυμα": 1821, Εικοσιένα, Ελληνική Επανάσταση, Ελληνική Επανάσταση του 1821. Αν η συντομία είναι το ζητούμενο, τότε οι επιλογές είναι μεταξύ των τριων πρώτων. Αν χρειάζεται να υπάρχει αναφορά στον αριθμό αλλά και στην επανάσταση, υπάρχει η επιλογή του "Επανάσταση του 1821". Πάντως συντομία και όλα μαζί, δηλ. και αναφορά στο "ελληνική" και στην "επανάσταση" και στο "1821", δεν γίνεται: σε αυτή την περίπτωση η μόνη επιλογή είναι "Ελληνική Επανάσταση του 1821", σε καμιά περίπτωση όμως το "Ε.Ε." -εκτός που μπερδεύει, είναι μάλλον και υποβάθμιση του ιστορικού γεγονότος. ǁǁ ǁ Chalk19 (συζήτηση) 11:20, 28 Οκτωβρίου 2021 (UTC)
replies: text: :Ευχαριστώ πολύ. Μετακινώ την σελίδα στον προηγούμενο τίτλο και διαβιβάζω τις προτάσεις.   ManosHacker 11:24, 28 Οκτωβρίου 2021 (UTC)
thread_title:  Μετακίνηση 

message: Έπειτα από ιστορική μελέτη προέκυψε κατάλογος με κάπου 2500 λήμματα για την Ελληνική Επανάσταση του 1821. Πολλά από αυτά αφορούν πρόσωπα της Επανάστασης και από τις δύο πλευρές. Έγινε δοκιμή δημιουργίας λημμάτων για δύο πρόσωπα τα οποία διαγράφηκαν με συνοπτικές διαδικασίες καθώς δεν είχαν παραπομπές αλλά μόνο μία πηγή τεκμηρίωσης και ήταν πολύ μικρά, της τάξης μερικών μόνο σειρών, και ίσως θα μπορούσαν να γραφτούν και πιο βικιπαιδικά. Έτσι αποφασίστηκε να γίνει περιορισμός σε λίστα με κάπου 600-700 δυνάμει λήμματα στην τελική μορφή της, ώστε να υπάρχει σχετική ασφάλεια στο ζήτημα της εγκυκλοπαιδικότητας. Για εκείνα από τα 2500 που δεν θα προταθούν μέσα στη διαδικασία του διαγωνισμού (χωρίς να αποκλείονται βέβαια), υπάρχει μήπως ενδιαφέρον ώστε να γεμίσουν τουλάχιστον καταλόγους προσώπων της Επανάστασης, έστω εκτός του διαγωνισμού;   ManosHacker 14:19, 28 Οκτωβρίου 2021 (UTC)
thread_title:  Αριθμός λημμάτων προς δημιουργία / βελτίωση 

message: Ο διαγωνισμός έχει ποσοτικά και ποιοτικά κριτήρια αξιολόγησης για το περιεχόμενο που θα δημιουργηθεί από τους μαθητές. Οι σχολικές ομάδες θα λαμβάνουν θετικούς πόντους για την δημιουργία περιεχομένου ανά αριθμό λέξεων και αρνητικούς πόντους για μεμονωμένα συντακτικά ή ορθογραφικά λάθη και παραβιάσεις της πολιτικής της Βικιπαίδειας. Το ενδεικτικό σύστημα πόντων κατατίθεται στην παρούσα σελίδα συζήτησης ώστε να γίνουν προτάσεις βελτίωσης από την κοινότητα της Βικιπαίδειας, πριν επισημοποιηθεί στους όρους του διαγωνισμού. Ο διοργανωτής έχει αποδεχτεί την χρήση του συστήματος πόντων, θα πρέπει όμως να το εγκρίνει στην τελική του μορφή.
Πράξεις (με θέμα την Ελληνική Επανάσταση του 1821)                                                                                                                                                                                               	Πόντοι
Δημιουργία και παραμονή νέου λήμματος της Βικιπαίδειας από τη λίστα προτεινόμενων λημμάτων                                                                                                                                                       	3
Δημιουργία και παραμονή νέου λήμματος της Βικιπαίδειας πλέον της λίστας προτεινόμενων λημμάτων                                                                                                                                                   	5
Εμπλουτισμός περιεχομένου είτε σε νέο λήμμα είτε σε υπάρχον, για κάθε 300 λέξεις ή 150 λέξεις για Ειδικά Σχολεία                                                                                                                                 	10
Μετάφραση υπάρχοντος λήμματος από την Ελληνική σε άλλη γλώσσα, για κάθε 300 λέξεις ή 150 λέξεις για Ειδικά Σχολεία                                                                                                                               	5
Μετάφραση υπάρχοντος λήμματος από άλλη γλώσσα στην Ελληνική, για κάθε 300 λέξεις ή 150 λέξεις για Ειδικά Σχολεία                                                                                                                                 	5
Δημιουργία και παραμονή σελίδας στη Βικιθήκη                                                                                                                                                                                                     	4
Δημιουργία και συμπλήρωση αντικειμένου Wikidata                                                                                                                                                                                                  	5
Σύνδεση λήμματος με Wikidata                                                                                                                                                                                                                     	1
Συμπλήρωση μη αυτόματου κουτιού πληροφοριών                                                                                                                                                                                                      	2
Επιφόρτωση φωτογραφίας από τις συλλογές των συνεργαζόμενων αρχείων, μουσείων και βιβλιοθηκών στο Wikimedia Commons                                                                                                                               	4
Εύρεση εκτός των παραπάνω συλλογών, φωτογράφηση και μεταφόρτωση εικόνας στο Wikimedia Commons για τοποθεσία ή αντικείμενο που σχετίζεται με την Ελληνική Επανάσταση                                                                              	5
Επιφόρτωση φωτογραφιών και οπτικοακουστικού υλικού από άλλες πηγές ανοικτού περιεχομένου (π.χ. openarchives.gr, Europeana) στο Wikimedia Commons                                                                                                 	2
Δημιουργία πρωτότυπου γραφικού / σχήματος (π.χ. χάρτη μάχης) που σχετίζεται με την Ελληνική Επανάσταση, τεκμηριωμένου από βιβλιογραφικές αναφορές                                                                                                	5
Προσθήκη και παραμονή φωτογραφίας ή γραφικού ή άλλου οπτικοακουστικού υλικού σε λήμμα της Wikipedia                                                                                                                                              	1
Προσθήκη παραπομπής τεκμηρίωσης σε λήμμα ή πολυμέσο από αξιόπιστη πηγή                                                                                                                                                                           	2
Χρήση μη αξιόπιστης (μη αποδεκτής) πηγής τεκμηρίωσης                                                                                                                                                                                             	-4
Παραβίαση πνευματικών δικαιωμάτων (ακριβές αντίγραφο ή παράγωγο μη ελεύθερου κειμένου ή της δομής που αυτό αναπτύσσεται, μη ελεύθερα πολυμέσα)                                                                                                   	-6
Σφάλμα απόδοσης ορολογίας                                                                                                                                                                                                                        	-3
Ορθογραφικό ή συντακτικό σφάλμα                                                                                                                                                                                                                  	-2
Λόγος χωρίς στρωτή ροή, που χρειάζεται π.χ. διπλή ανάγνωση για να γίνει κατανοητός (ανά πρόταση)                                                                                                                                                 	-1
Υποκειμενικά ή ασαφή στοιχεία στον λόγο, μη εγκυκλοπαιδικό ύφος γραφής                                                                                                                                                                           	-2
Μεροληψία (μη ουδέτερη οπτική γωνία στο περιεχόμενο λημμάτων, πολυμέσων κλπ)                                                                                                                                                                     	-4
Αλλοίωση του περιεχομένου που τεκμηριώνει μια παραπομπή                                                                                                                                                                                          	-4
Λανθασμένα ή ελλιπή στοιχεία τεκμηρίωσης πολυμεσικού υλικού που επιφορτώνεται στα Wikimedia Commons (ανά αρχείο)                                                                                                                                 	-2
Πρωτότυπη έρευνα (διατύπωση στο περιεχόμενο μη δημοσιευμένων και μη τεκμηριωμένων συμπερασμάτων, συνήθως με σύνθεση πρωτογενών πηγών από τον συντάκτη)                                                                                           	-4
Εμπλοκή σε συζήτηση ή σύνοψη επεξεργασίας με ανάρμοστα απευθυνόμενο λόγο ή γενικότερη ανάρμοστη συμπεριφορά βάσει των κανόνων της Wikipedia, ή επέμβαση σε περιεχόμενο που συγγράφει ενεργά σε πρόχειρο άλλη σχολική ομάδα, για κάθε τέτοια πράξη	-4
Παρακαλώ οι προτάσεις να γίνονται στον χώρο συζήτησης και όχι στον πίνακα.   ManosHacker 05:58, 30 Οκτωβρίου 2021 (UTC)
thread_title:  Σύστημα πόντων